Diari Oficial de la Generalitat Valenciana


Sumari del DOGV 7330, del 01-08-2014 (2014/7080)

Notificació de la sentència dictada en el procediment de mesures en relació amb filla menor número 1238/2013.
-------------------------------------------------------------------------------------------------------------

### Dades del document

Número de DOGV
:   7330

Data del DOGV
:   01-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7080


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb filla menor número 1238/2013. [2014/7080]  
Mesures relatives a filla menor 1238/2013  
Demandant: Maureen Chuke.  
Procuradora: Carmen Lis Gómez.  
Demandat: Serge Kiaba-Ngaba.  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de mesures relatives a filla menor, seguides amb el número 1238/2013, a instàncies de Maureen Chuke contra Serge Kiaba-Ngaba, en situació de rebel·lia, en les quals, en data 23 de juliol de 2014, ha recaigut sentència la part dispositiva de la qual diu així:  
  
«Amb estimació total de la demanda presentada per Maureen Chuke, representada per la procuradora senyora Lis Gómez, contra Serge Kiaba-Ngaba, declarat en rebel·lia processal, es declaren els següents efectes respecte de la filla d'ambdós menor d'edat, B. K. N. C.:  
1r. S'atribuïx a la mare senyora Chuke, la guarda i custòdia de la menor, així com l'exclusiu exercici de la pàtria potestat.  
Atenent la situació d'absència del pare, la mare podrà viatjar amb la menor fora del territori nacional, sense comptar amb el permís de l'altre progenitor ni necessitar autorització judicial.  
2n. No s'establix cap règim de visites a favor del pare, i incumbix a este, si fóra del seu interés, reclamar el que considere convenient a través de l'oportuna modificació de mesures.  
3r. Com a aliments per a la filla, el pare senyor Kiaba-Ngaba ingressarà, en el compte bancari que designe la senyora Chuke, una pensió mensual de 180 euros (cent huitanta euros) mensuals, quantitat que estarà modificada anualment conforme a l'índex de preus al consum que publique l'organisme estatal competent.  
4t. Els gastos extraordinaris necessaris o convenients, si hi ha acord o declaració judicial, seran abonats per mitat.  
No es fa una condemna expressa en costes, de manera que cada part abonarà les causades a la seua instància i les comunes a mitges.  
 Així, esta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà a la seua notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este Jutjat, la pronuncie, mane i firme».  
  
I perquè valga de notificació de forma deguda a Serge Kiaba-Ngaba, en rebel·lia, expedisc i firme este edicte.  
  
València, 23 de juliol de 2014.- El secretari judicial: Antonio Rodríguez-Moldes Peiró.